 Wasiirka Wasaaradda Gaashandhiga Axmed Xaaji Cali Caddami, oo u waramay Wargeyska Geeska Afrika ayaa sidoo kale ka hadlay Doorashada Somaliland, oo muddo aad u koobani ka hadhay, waxaanu ku taliyey in Nabadgalyada la ilaaliyo, waxaanu ugu horeyn yidhi Dadka Qoomiyada Oromada ee dalkeena joogta cidina waxba u sheegan mayso, oo iyagu dambi ma leh, nasiib daradan dhacday in fal xun iyo dagaal laga hor geeyana ma wanaagsana, oo cid aan dambi iyo lug ku lahayn ayaa ku dhex dhimaysa, markaas madaama darisnimo jirto, madaama wax la kala qaadanayey, oo waxyaabo lala kala wareegayey ay jiraan,labadii dalna aanay kala maarmi karin, dal weynaha Itoobiya iyo Somaliland-ba, dhibta dhacday iyo dadka ku dhintayba, tacsi baan uga diraynaa, oo waxaanu leenahay Samir iyo imaan, waxaana leeyahay caqligu ha shaqeeyo, oo budhka, budhka ka hor gee yaanay dhicin. 